**Postakürt Alapítvány**

**Postacím**: 1068 Budapest, Benczúr u. 27.

**Adószám:**18248649-1-42 **Bankszámlaszám:** FHB Bank Zrt. 18203332-06020901-40010012

**Pályázat**

**Karácsonyváró cirkuszlátogatásra**

**a Fővárosi Nagycirkuszban a**

**„Szikramanók – karácsonyi kaland a cirkuszban” című,**

**2018. december 8-án 11.00-13.20 óra között létrejövő előadáson történő térítésmentes részvételre.**

A karácsonyi ünnepekhez kapcsolódóan, az elmúlt évek gyakorlata szerint kulturális programot is szervezünk az alapító Magyar Posta Zrt-vel közösen a pályázók és a hátrányos helyzetű postás családok számára.

A cirkuszlátogatás keretében adjuk át a Magyar Posta vezetőinek karácsonyi ajándékcsomagját a résztvevő gyermekek számára.

**A támogatott program az alábbiakat foglalja magában:**

* ingyenes cirkuszlátogatás a rászoruló gyermekek számára (egy családból több gyermek is jöhet),
* ingyenes cirkuszlátogatás a gyermekek kísérője számára (családonként maximum 2 fő),
* az utazási költséget az alapítvány számlamásolat megküldését követően megtéríti,
* uzsonnacsomag,
* **a postai vezetők karácsonyi ajándékcsomagja a gyermekek számára az alábbiak szerint**:
	+ A gyermekek részére a „Jelentkezési lapon” megjelölhető **ajándék értéke** **nem haladhatja meg az 5000 forintot!** Ellenkező esetben egységcsomaggal tudjuk csak az adott pályázó gyermekeit megajándékozni.
	+ Az ajándékok átvételére kizárólag a cirkuszban lesz lehetőség, **csomag utánküldése nem áll módunkban**. Az át nem vett ajándékokat az alapítvány a szokásos postás családi rendezvényeken, adománytombola keretében kisorsolja a résztevők között.

**A résztvevők köre:**

A cirkuszlátogatáson azon postai munkavállalók, illetve gyermekeik vehetnek részt, akik esetében:

* az egy háztartásban élők egy főre jutó nettó havi átlagjövedelme nem éri el a 2018-ban érvényes minimálbér összegét, a 138.000 Ft-ot.

**A gyermekek korhatára: 16 év** *(a 16. életévüket 2018. december 31-ig betöltő gyermekek)*

A jelentkezések elfogadása elsődlegesen rászorultság, másodlagosan beérkezési sorrend alapján történik.

**A jelentkezés benyújtásának módja:**

A pályázat mellékleteként közzé tett **jelentkezési lap** egy példányban, postai úton történő eljuttatása a következő címre:

**Postakürt Alapítvány, 1068 Budapest, Benczúr utca 27.**

**A borítékra kérjük, írják rá: „CIRKUSZLÁTOGATÁS”.**

A pályázat személyesen is benyújtható az Alapítvány székhelyén:

Budapest VI., Benczúr utca 27. ügyfélfogadási időben (hétfőtől - péntekig 8.00-től 14.00-ig).

**A jelentkezési lap beérkezésének határideje: 2018. október 31.**

**Figyelem!**

Kérjük, a jelentkezési lapon **feltétlenül tüntessék fel** **elérhetőségüket – telefonszámukat, email címüket** - annak érdekében, hogy a jelentkezés elfogadásáról értesíteni tudjuk Önöket.

**A gyermekek és kísérőik utazása:**

Az utazás egyénileg történik. A **távolsági tömegközlekedéssel** (busz, vonat) érkezők utazási költségeit a Postakürt Alapítvány utólag - igény szerint - megtéríti, melynek feltételei:

* **a munkavállaló saját nevére, vagy a programon részvevő közvetlen hozzátartozó nevére** kiállított számla másolata, valamint
* a hiánytalanul **kitöltött útiköltség igénylő adatlap**, melyet mellékeltünk és amelyet a Postakürt Alapítvány fenti címére kell megküldeni **a számlák másolatával együtt**. (Utazási jegyeket **nem** kérünk!)

**Az utazási költségeket a Budapestről érkezőknek az alapítvány nem téríti meg.**

**A budapesti, illetve vidéki helyi közlekedés menetjegyeit sem tudjuk elszámolni.**

**Saját gépjármű használat költségeinek finanszírozására csak abban a különösen indokolt esetben kerülhet sor, ha a gyermek betegsége nem teszi lehetővé tömegközlekedés igénybevételét. Ennek tényét igazolni szükséges. Az elszámolás a NAV által közzétett aktuális üzemanyagár, illetve a saját gépjármű hivatali célú használatával kapcsolatos szabályozás alapján történhet.**

A jelentkezés **elfogadásáról** az Alapítvány Kuratóriumának felhatalmazásával a Segélyezési Bizottság dönt.

**A nyertes pályázókat**, akik részt vehetnek családjukkal a cirkuszlátogatáson, a Magyar Posta **PR és Rendezvényszervezési Osztálya 2018. november 21-ig tájékoztatja**. Azon munkatársak, akik jelentkezésük elfogadásáról fenti időpontig **nem kapnak sem telefonon, sem emailben értesítést**, a programon sajnos **nem vehetnek részt**, ők erről külön tájékoztatást nem kapnak, kérdés esetén **pályázatukkal kapcsolatban további információk a Postakürt Alapítványtól kérhetők:**

Dér Mária tel: 06-30-771-9446; e-mail: Der.Maria@pkalapitvany.hu vagy az alapítvány honlapján [www.pkalapitvany.hu](http://www.pkalapitvany.hu) is elérhetők.

**Postakürt Alapítvány**